Башҡортостан Республикаһының Диниә назараты Ҡорбан ғәйетен үткәргәндә санитар-эпидемиология нормаларын теүәл үтәргә саҡыра. 65 йәштән үткәндәргә, хроник ауырыуҙары булғандарға иң беренсе сиратта тын юлы, йәрәк-ҡан тамырҙары, шәкәр диабеты сире менән яфаланғандарға мәсеттәргә байрам намаҙҙарына барыу тәҡдим ителмәй. Ғәйет намаҙҙары алдынан иман йорттары һауаны һәм бинаны таҙартыу саралары ҡулланып йыйыштырыласаҡ. Байрам хутбаһы һәм намаҙ ваҡытында мәсет эстәре елләтеләсәк. Мәсеткә ингән һәр кемдең тән температураһы үлсәнеп, битлек таратылып, ҡулдар зарарһыҙландырыу шыйыҡсалары һирпелеп индереләсәк. Иман йорто эсендә социаль арауыҡты тотоу зарур. Бынан тыш, ҡорбанлыҡ салғанда ла сикләүҙәр бар.